 ኣደይ ብህይወት እንከላ እታ ቆልዓ እንታይ ክትገብሪ ናብ ወምበዴ ሰዲድክያ ሕዚ እውን ምለስያ ኢሉ ደብዳቤ ጽሒፉላ ከምዝነበረ ነቲ ደብዳቤ ዘብጸሐ ሰብ ከምዝነገራ ትዝክር ወለዲ ኣለምጸሃይ ተፋቲሖም በብመንገዶም እናተቓለሱ መዓልታት ንኣዋርሕ ኣዋርሕ ንዓመታት እናወለዱ ግዜ ተዓዚሩ 1974 ዓም ኮነ ህይወት ኣቶ ካሳ ሃይሉ ዝበልዐት ኵናት ፈረስ ማይ ኣቶ ካሳ ሃይሉ ኣባል ሰራዊት ኮይኑ ደቁ ተጋደልቲ ኣለምጸሃይ ካሳ ተስፋይ ካሳ ሃይለኪሮስ ካሳ ጸጋይ ከሳን ጽገወይኒ ካሳን ድማ ተጋደልቲ ህወሓት ኮይኖም ወለዶ ዘረብረበ ዓውደ ውግኣት የካይዱ ኣለዉ ኣቦ ምስ ሓሙሽተ ደቁ ማእለያ ኣብዘይብሉ ዓውደ ኵናታት ይገጥም ከምዘሎ እኳ እንተፈለጠ ካብ ዝኣመነሉ ዕላማ ግን ፈተኽ ኣይበለን ኣብ ጉዳይ ኣባልነት ደርጊ ወላዲኦም ምስ ምንኣስ ሓዋ ተስፋይ ካሳ ከምዘዋግዐት እትዝክር ኣለምጸሃይ ወላዲኦም ዝወሰኖ ውሳነ ትኽክል ከምዘይኮነን ዕላማ ህወሓት እቲ ትኽክል ከምዝኾነን ተረዳዲኦም ተፈላልዮም ነናብ ምድቦም ኣምሪሖም ኣቦና ብመንጽር ዕላማ ምስ ኩሎም ደቁ እዩ ኣብ ኵናት ገጢሙ እትብል ኣለምጸሃይ ምስኣ ግን ኣብ ኵናት ዓዲ እምሩ ገጢሞም ውዒሎም ድሓር ኣብቲ ኵናት ዝቖሰሉ ሰራዊት ደርጊ ሒዙ ብዓዲ ዳዕሮ ገይሩ ናብ ከተማ ሽረ እንዳስላሰ ከምዝኣተወ ጸብጻብ በጺሒዋ ኣብ 1974 ዓም ደርግን ህወሓትን ኣብ ፈረስማይ ትውግእ ውዒሎም ኣብቲ ኵናት ዝተሳተፈ ኣቶ ካሳ እውን ብተጋደልቲ ህወሓት ተማሪኹ ተጋደልቲ ህወሓት ኣቶ ካሳ ኣብ ኵናት ፈረስ ማይ ኣቦ ተጋደልቲ ስለዝኾነ ኢሎም ኢዱ ክህብ እሞ ብስርዓት ክተኣናገድ እኳ እንተሓተትዎ ኢዱ ክህብ ፍቓደኛ ብዘይምዃኑ ኣብ ከባቢ ብርኩ ተወቒዑ ተማሪኹ ድሓር ምስ ምርኮኛታት ጸኒሑ ወላዲኣ ኣቶ ካሳ ህይወቱ ከምዝሓለፈ ኣለምጸሃይ ካሳ ተዘንቱ ወላዲኺ ተማሪኹ ዓሪፉ ምስ ሰማዕኺ እንታይ ተሰሚዑኪ? 